**Bilag 2: Indsatsplan for Egaa Gymnasium**

Indsatsplanen er Egaa Gymnasiums overordnede strategiske styringsdokument. Den samler de forskellige centralt fastlagte indsatser, som bestyrelsen har vedtaget.

Indsatsplanen består af et driftsspor og et udviklingsspor.

Driftsporet omfatter en række faste indikatorer og har som formål løbende at give et overblik over status og udviklingen af de valgte områder. På baggrund af det løbende overblik kan bestyrelsen beslutte at rykke et særligt område fra driftssporet til udviklingssporet.

Udviklingssporet omfatter de områder, hvor bestyrelsen har besluttet at der skal gøres en indsats. Udviklingssporet afrapporteres en gang årligt i forbindelse med den selvevaluering af institutionen, som ledelsen fremlægger for bestyrelsen på bestyrelsesseminaret i december, jf. Skolens kvalitetsplan. Her fastlægges også udviklingssporet med tilhørende indsatser og indikatorer for det kommende år.

***Driftsspor:***

|  |  |  |
| --- | --- | --- |
| **Område** | **Data** | **Indikator** |
| Elevfravær | Egne opgørelser | På niveau med de tre foregående år. |
| Elevtrivsel | ETU | På det overordnede plan på niveau med de tre foregående år. |
| Frafald | Egne opgørelser | På niveau med de tre foregående år. |
| Karakterer | UVM’s Dashboard | På niveau med de tre foregående år. |
| Løfteevne | UVM’s Dashboard samt opgørelser over løfteevnen målt på eksamen | Løfteevnen skal målt på 3-årige perioder være inden eller over det forventede – både generelt og for de enkelte fag. |
| Medarbejdertrivsel | Den treårige MTU samt egne trivselsmålinger | Resultatet skal ligge på eller over landsgennemsnittet ved den overordnede MTU. |
| Studieretninger | Egne data | Variationen i studieretninger skal være på niveau med de 3 foregående år.  Der skal oprettes studieretninger inden for alle fire retninger. |
| Elevsøgning | Optagelse.dk | Egaa Gymnasium skal kunne fylde den fastlagte kapacitet op med 1. prioritetsansøgere. |
| Økonomi | Årsrapporten | Driften på gymnasiet skal set over tid balancere. |

***Udviklingsspor:***

|  |  |  |
| --- | --- | --- |
| **Område** | **Data** | **Indikator** |
| Visionshandleplaner | Egne evalueringer af handlingsplanerne | De indsatsområder, der er udvalgt til implementering i 2020 er gennemført. |
| Organisationsstruktur | Procesmål | Der er udviklet og vedtaget en ny organisationsstruktur. |